Държавен вестник, бр. 59, 2014 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  59
с цел финансиране на дейностите на 
лице, на което към дадения момент са 
наложени каквито и да е американски 
санкции от ДКЧА (включително на 
лица, включени в Специалния списък на 
граждани („Specially Designed Nationals 
List“) или други аналогични мерки от 
страна на европейския съюз;
(с) при условията на становището на Ми­
нистъра на правосъдието, дадено съ­
гласно Член 7.4(и)(i), издаването на 
Облигациите и сключването от Еми­
тента на всеки и всички документи по 
сделката (включително, но не само на 
Споразуменията), представляват актове 
(сделки) на Емитента, регулирани от 
частното право (acta jure gestionis), а не 
властнически актове (acta jure imperii) 
на Република България;
(т) надлежното и точно изплащане на глав­
ницата и лихвите, и на всички допълни­
телни суми във връзка с Облигациите, 
и изпълнението на задълженията по 
последните се гарантират с доброто име 
и надеждността на Емитента;
(у) при условията на становището на 
Министъра на правосъдието, дадено 
съгласно Член 7.4(и)(i), съдилищата в 
Република България ще зачетат и ще 
признаят ефекта на избора на англий­
ското право като приложимо право 
спрямо Споразуменията и Облигациите;
(ф) при условията на становището на Ми­
нистъра на правосъдието, дадено съ­
гласно Член 7.4(и)(i), съдебно решение, 
постановено от съдилищата в Англия, 
ще бъде признато и ще подлежи на из­
пълнение срещу Емитента в Република 
България в съответствие с условията на 
Регламент (ЕО) № 44/2001 на Съвета от 
22 декември 2000 г. относно компетент­
ността, признаването и изпълнението 
на съдебни решения по граждански и 
търговски дела;
(х) Емитентът е надлежен Член на Между­
народния валутен фонд (МВФ) и има 
право да използва общите ресурси на 
МВФ, като Емитентът не е получавал 
от МВФ никакво уведомление (и не му 
е известно да има такова предстоящо 
уведомление) за това, че МВФ съгласно 
Устава или Правилника си е ограничил 
ползването от страна на Емитента на 
общите ресурси на МВФ; и 
(ц) емитирането на Облигациите няма да 
доведе до превишаване на какъвто и 
да е лимит по отношение на общата 
сума на заеми през 2014 г. на Емитента 
съгласно Закона за държавния бюджет 
на Република България за 2014 г.; или 
на каквито и да е последващи огра­
ничения по силата на други закони в 
Република България или по силата на 
решения на Министерския съвет или 
други компетентни органи в Република 
България.
6. ЗАДЪЛЖЕНИЯ НА ЕМИТЕНТА
Емитентът се съгласява с Мениджърите 
относно следното:
(а) Емитентът ще предостави на Мени­
джърите периодично при поискване и 
безплатно такъв брой Предварителни 
проспекти и Проспекти, какъвто Ме­
ниджърите могат разумно да изискат;
(б) ако по което и да било време пре­
ди по-ранното от следните събития: 
(а) приключване (от гледна точка на 
Мениджърите) на дистрибутирането 
на Облигациите или (б) приемане на 
Облигациите за търговия на Фондовата 
борса, се е случило каквото и да било 
събитие, в резултат на което Проспек­
тът с неговите изменения и допълнения 
съдържа фактическо твърдение, което е 
невярно и неточно във всички същест­
вени аспекти, или пропуска да упомене 
какъвто и да било факт, пропускането 
на който би направило подвеждащо 
в който и да било съществен аспект 
което и да било от съдържащите се в 
Проспекта твърдения, било то за факт 
или мнение, или ако поради каквато и 
да било причина се наложи изменение 
или допълнение на Проспекта, то: (i) 
Емитентът надлежно ще измени или 
допълни Проспекта и без забавяне ще 
уведоми Мениджърите, като безплат­
но предоставя на Мениджърите такъв 
брой копия от коригирания Проспект 
или от допълнението към Проспекта, 
които поправят такова твърдение или 
пропуск, какъвто брой Мениджърите 
могат периодично разумно да изискват; 
и (ii) разпоредбите на Член 5 ще се 
считат повторени, считано от датата на 
всеки такъв коригиран Проспект или 
допълнение към Проспекта, като всяка 
препратка в Член 5 (ж) към „Проспе­
кта“ ще се разглежда като препратка 
към изменения или допълнен към тази 
дата Проспект;
(в) без това да ограничава задълженията 
му по Член 6 (б) по-горе, Емитентът 
ще уведоми Мениджърите за всички 
(ако има такива) промени, засягащи 
неговите декларации, гаранции, спора­
зумения и задължения за обезщетяване 
в този Договор по всяко време преди 
извършване на плащане в полза на Еми­
тента на Датата на приключване и ще 
предприеме такива действия, каквито 
Мениджърите биха разумно поискали, 
за отстраняване или даване гласност 
на съответната промяна;